text: Stafet For Livet i Haderslev er verdens største
  05 september 2015 kl. 07.29
  Det internationale fænomen Stafet For Livet afholdes i dag i Haderslev. Her er stafetten så stor, at dette års udgave er den største på verdensplan nogensinde.
  Det er en imponerende rekord de i dag sætter i Haderslev. Her afholder de i dag verdens største udendørs udgave af Stafet For Livet, eller Relay For Life, som løbet hedder internationalt.
  Stafetten er foregår over 24 timer, og samler penge ind til kampen mod kræft. Løbet bliver afholdt flere steder i Danmark og i hele verden. Men den største af dem alle er altså i Haderslev. Den store opbakning betyder, at løbet får besøg af den internationale chef for Relay For Life, Bob Chapman.
  Se med når Naboer sender direkte fra Stafet For Livet i Haderslev klokken 13:00 på TV SYD+. Programmet bliver genudsendt klokken 19:40 og 21:55.
  VIDEO: Se her Thomas Jens Haaning og formanden for Stafet for Livet, Børge Koch, fortælle om, hvor meget opbakningen til stafetten betyder. Du kan også se billeder fra stafetten i videoen. (Varighed: 1:09 min.)
  